הנרי לסקאו

הלמוט "הנרי" לסקאו (באנגלית: Helmut "Henry" Laskau; 12 בספטמבר 1916 - 7 במאי 2000) היה הלך יהודי-אמריקאי. זכה ב-42 תוארי אליפות ארצות הברית מ-1500 מטר ועד 25 ק"מ, אלוף המשחקים הפאן-אמריקאיים (1951) למרחק של 10 ק"מ, 4 פעמים אלוף המכביה (1950, 1953, 1957 ו-1965) בהליכה תחרותית ל-3000 ק"מ, שיאן עולם בהליכה תחרותית למרחק של 1 מייל. ייצג את ארצות הברית ב-3 אולימפיאדות (לונדון 1948, הלסינקי 1952 ומלבורן 1956).

לסקאו נחשב לאחד מגדולי ההלכים של ארצות הברית.

 ביוגרפיה 
לסקאו נולד בברלין בירת גרמניה, ושם החל את פעילותו הספורטיבית בריצות למרחקים ארוכים. עליית הנאצים לשלטון הביאה להגירתו לארצות הברית בשנת 1938, שם התגייס לצבא ולחם במלחמת העולם השנייה. משפחתו נספתה בשואה. ב-1946, לאחר שהשתחרר מהצבא, שב לפעילות ספורטיבית והתמחה בהליכה תחרותית. בין השנים 1947 - 1957 הוא זכה ב-42 תארים לאומיים והיה בלתי מנוצח בארצות הברית, במשך 9 שנים. 

1947
אלוף ארצות הברית
באליפות ארצות הברית שנערכה באוקטובר 1947 זכה בשתי מדליות זהב, בהליכה תחרותית ל-10 ק"מ בתוצאה של 50.37 דקות ובהליכה תחרותית ל-15 ק"מ

1948
באולימפיאדת לונדון השתתף בתחרות ל-10 ק"מ הליכה אך ניפסל.

1950
שיאן עולם
באפריל 1950 קבע בהליכת מייל שיא עולם חדש של 6:19.2 דקות, שיפור לשיאו שעמד על 6:22.7 דקות

בתחרויות המכביה השלישית שנערכו בתחילת אוקטובר 1950 זכה במדליית זהב בהליכה תחרותית ל-3000 מטר בתוצאה של 13:59.6 שניות, לפני פרד שרגא  מארצות הברית (15:21.8 דקות) ורדבאנר מישראל (15:59.4 דקות)

1951
במשחקים הפאן-אמריקאיים הראשונים שנערכו בבואנוס איירס, ארגנטינה ב-6 במרץ 1951 זכה במדליית זהב בתחרות ל-10 ק"מ הליכה בתוצאה של 50:26.8 דקות לפני לואיס טורזה (52:27.5 דקות) ומרטין קאסאס (52:59.6 דקות), שניהם מארגנטינה.

1952
באליפות ארצות הברית שנערכה בסוף יוני 1952 קבע בהליכה ל-3000 מטר שיא ארצות הברית חדש של 12:52.7 דקות. חודש לאחר מכן, באולימפיאדת הלסינקי השתתף בתחרות ל-10 ק"מ הליכה אך ניפסל.

1953
בתחרויות המכביה הרביעית שנערכו בסוף ספטמבר 1953 זכה במדליית זהב בפעם השנייה ברציפות בהליכה תחרותית ל-3000 מטר בשיא מכביה חדש של 13:45.4 שניות, לפני ע. ליאונוב מישראל (14:55.4 דקות) וא. פרידלנדר מישראל (15:23.4 דקות)

1956
באולימפיאדת מלבורן הוא סיים במקום 12 בתחרות ל-20 ק"מ הליכה בתוצאה של 1:38:46.8 שעות.

1957
בתחרויות המכביה החמישית שנערכו בתחילת ספטמבר 1957 זכה במדליית זהב בפעם השלישית ברציפות בהליכה תחרותית ל-3000 מטר בתוצאה של 14:00 דקות, לפני שלמה חרון מישראל (15:03.0 דקות) וזלמן פיליפ מישראל (15:37.8 דקות). 

1961
לסקאו לא השתתף ב.

1965
בתחרויות המכביה השביעית שנערכו בסוף אוגוסט 1965 זכה במדליית זהב בפעם הרביעית בהליכה תחרותית ל-3000 מטר בתוצאה של 13:47.6 דקות, לפני ריימר משווייץ (14:07.6 דקות) ולדיביץ  מקנדה (14:27.6 דקות).

 חיים אישיים 
לסקאו היה מנהל בחברה לייצור מכשירים אלקטרוניים. ב-7 במאי 2000 נפטר בקוקונט קריק שבפלורידה.

 שיאים אישיים 
 20 ק"מ הליכה: 1:37:04 שעות (1952).

 תארים והישגים 
 לסקאו זכה ב-42 תוארי אליפות ארצות הברית בהליכה תחרותית, מ-1500 מטר ועד 25 ק"מ וקבע 5 שיאים אמריקאים.

 קישורים חיצוניים 

 הנרי לסקאו לא ילך לרומא, הארץ, 15 במאי 1960


הערות שוליים

קטגוריה:אתלטים אולימפיים אמריקאים
קטגוריה:אתלטים יהודים
קטגוריה:אתלטים גרמנים
קטגוריה:ספורטאים יהודים גרמנים
קטגוריה:יהודים אמריקאים
קטגוריה:הלכים
קטגוריה:אלופי המכביה: אתלטים
קטגוריה:חברי היכל התהילה של הספורטאים היהודים: אמריקאים
קטגוריה:אתלטים באולימפיאדת לונדון (1948)
קטגוריה:אמריקאים שנולדו ב-1916
קטגוריה:אמריקאים שנפטרו ב-2000